เชน เจม วิวาห์หรูสินสอด 168 ล้าน ฮันนีมูนไอซ์แลนด์-อเมริกา เล็งมีลูกทันปี 61
เชน ธนา ควงเจม กณิการ์ วิวาห์อลังการ สินสอด 168 ล้านบาท ประกอบด้วยบ้าน 147 ล้าน เงินสด 8,888,888 บาท ทองคำ 168 บาท มงกุฎเพชร 25 กะรัต และเครื่องเพชรมูลค่ากว่า 3 ล้านบาท ซึ่งเลข 168 เป็นเลขมงคลของฮ่องกง โดยพิธีช่วงเช้ามีทั้งพิธีไทย-จีน ส่วนช่วงเย็นจะเป็นพิธีฉลองแต่งธีมมงกุฎ-ไมค์ เหตุผลที่ทำให้รักกันมาจนถึงวันนี้ เชนบอกว่าเจมเป็นผู้หญิงที่อยู่ด้วยแล้วสบายใจ ส่วนคำมั่นสัญญาที่มีให้กัน เจมส์บอกว่าจะอยู่เคียงข้างกันตลอดไป ส่วนเชนบอกว่าจะเป็นเด็กดี,เรียกว่าเป็นงานวิวาห์อลังการงานสร้างของวงการบันเทิงจริงๆ สำหรับคู่เลิฟหวาน เชน ธนา ลิมปยารยะ และ เจม กณิการ์ ภูศรี ที่เข้าสู่ประตูวิวาห์เมื่อช่วงเช้าวันที่ 14 ม.ค. 2560 ที่ผ่านมา ณ โรงแรมแบงค็อก แมริออท มากีส์ ควีนส์ ปาร์ค สุขุมวิท 22 โดยมีพิธีแห่ขันหมากเวลา 08.19 น. และฤกษ์สวมแหวนเวลา 09.09 น. จากนั้นจึงมีพิธียกน้ำชาตามแบบประเพณีจีน ท่ามกลางความยินดีของคนในครอบครัวของทั้ง 2 ฝ่าย ตลอดจนเพื่อนๆ ของทั้งคู่ และในส่วนของสินสอดนั้นเป็นที่ฮือฮาอย่างมากเพราะมีมูลค่ารวมกว่า 168 ล้านบาท ประกอบด้วยบ้าน 147 ล้าน เงินสด 8,888,888 บาท ทองคำ 168 บาท มูลค่ากว่า 3,400,000 บาท มงกุฎเพชร 25 กะรัต มูลค่า 5,000,000 บาท และเครื่องเพชรรวมแหวนเพชรเจ้าสาว 2 กะรัต มูลค่ากว่า 3,711,112 บาท,โดยเมื่อเวลา 16.00 น. ทั้ง เชนและเจม ได้เปิดใจถึงการเข้าพิธีมงคลสมรสต่อสื่อมวลชน ณ ห้องเดอะเกรทฮอลล์ 2 ชั้น 7 โรงแรมแบงค็อก แมริออท มากีส์ ควีนส์ ปาร์ค สุขุมวิท 22 ด้วย,พูดถึงงานเมื่อเช้าเป็นไงบ้าง?,เชน : เมื่อเช้าเป็นงานหมั้น ก็ตื่นเต้นครับ ตัวผมเองออกมาใช้ชีวิตในกรุงเทพฯ ตั้งแต่ ม.4 แล้ว ไม่ค่อยได้เจออาแปะ อาม่ามาเป็น 10 ปี คือเจอบ้างแต่ไม่ได้ใกล้ชิด แต่วันนี้เป็นวันที่ได้พิสูจน์ตัวเองและทำธุรกิจจนโต และได้จัดงานแต่งงานขึ้นมา ครอบครัวก็ได้เห็นว่าเราทำสำเร็จครับ,เจม : ยังรู้สึกว่าเหมือนฝันนิดนึง (หัวเราะ) คิดว่าเราหมั้นกันแล้วจริงๆ เหรอ ก็รู้สึกดีใจ ยังตื่นเต้นอยู่ค่ะ ถามว่ามีซีนน้ำตาไหลไหม ก็มีตอนที่ได้ยินเสียงกลองยาวค่ะ ก็เริ่มน้ำตาไหลค่ะ (หัวเราะ),เชน : เข้าไปปุ๊บเขานั่งตาแดงอยู่เลยครับ แต่ของผมน่าจะเป็นซีนตอนกราบเท้าคุณพ่อคุณแม่ มันเหมือนหายเหนื่อยเพราะว่าเราก็เหนื่อยมาหลายปีมากจนมีวันนี้ได้ครับ ถามว่าเป็นไปอย่างที่ตั้งใจไหม ก็ดีเลยนะ ออกมาดีทุกอย่าง ได้ตามฤกษ์ทุกอย่าง ไม่ว่าจะเป็นฤกษ์สวมแหวน ยกน้ำชา ก็ผ่านไปด้วยดี แป๊บเดียวเองครับ เราเตรียมงานกันมาและนับถอยหลังตั้งแต่ 90 วัน 60 วัน 30 วัน 7 วันสุดท้าย พอแป๊บเดียวก็ผ่านไปแล้ว เที่ยงแล้วครับ,คนพูดถึงกันเยอะในส่วนของสินสอด 168 ล้าน?,เชน : จริงๆ หลักๆ น่าจะเป็นบ้านที่เป็นเรือนหอ 147 ล้าน คือจริงๆ ตอนแรกที่ดูหลังนี้ไว้เนี่ยท้อมากและไม่คิดว่าจะได้ แต่ด้วยพลังบางอย่างรู้สึกว่าเราต้องทำได้ ก็เลยตั้งหน้าตั้งตาลุยงานไม่หลับไม่นอนมาตั้งแต่ช่วงวันเกิดเมื่อปีที่แล้วครับ เมื่อปีที่แล้วไปหาแรงบันดาลใจ ไปดูบ้านเล่น แล้วดันไปเจอบ้านหลังนี้เข้า ตั้งแต่ ก.ค. มาก็ลุยงานไม่ได้หลับเลย แต่วันนี้เราสามารถคว้าบ้านหลังนี้ไว้ได้ เลยคิดว่ามันน่าจะเป็นรางวัลของเราสองคนที่ลำบากด้วยกันมา ตัวผมเองเริ่มตั้งแต่วันที่ผมรู้สึกว่าเงินหมื่นเป็นเงินหายากครับ แต่วันนี้เรารู้สึกแข็งแรงและคิดว่าเราจะสู้เพื่อบ้านหลังนี้ได้ครับ และมีเงินสด 8,888,888 บาท เป็นเลขมงคล รวมถึงทองคำ จริงๆ ตอนแรกทองคำไม่ได้เก็บหรอก แต่พอซื้อทองบ่อยๆ ก็เริ่มรู้สึกว่าซื้อเก็บสักก้อนนึง ก็ซื้อเก็บมาเรื่อยๆ ก็ 100 กว่าบาทแล้ว พอถึงงานหมั้นก็ซื้อมาให้ครบ 168 บาท และก็มีในส่วนมงกุฎ ซึ่งจริงๆ กะว่าจะเซอร์ไพรส์ในงานเย็น แต่ว่าพอมันไม่ครบ 168 ล้านก็เลยต้องใส่เข้าไปให้มันเป็นตัวเลขมงคลครับ ถามว่ามงกุฎเพชรเจมอยากได้รึเปล่าไม่เชิงครับ เป็นความตั้งใจของผมเองเพราะว่าธีมงานวันนี้เป็นธีมไมโครโฟนกับมงกุฎ คือนักร้องมาเจอกับนางงามครับ เดี๋ยวหน้างานจะมีตัวไมโครโฟนตัวที่ผมใช้ทัวร์ทั่วประเทศมาตลอดชีวิตนักร้องตั้งอยู่ และจะมีมงกุฎที่ซื้อให้เขาอยู่ด้วยครับ มงกุฎก็เป็นตัวแทนของเขา บางทีผมรู้สึกว่าเรื่องของเราก็เหมือนเป็นละคร ตอนที่เจอเขารู้สึกว่าเราไปเป็นสปอนเซอร์เวทีเขา และไปตามเชียร์ จนสุดท้ายก็ใช้พลังงานบางอย่างในการเป็นสปอนเซอร์ที่จะทำให้เราใกล้ชิดกัน สุดท้ายก็ได้เป็นแฟนกันจริงๆ ครับ,ความรู้สึกของเจ้าสาวเป็นอย่างไรบ้าง?,เจม : ก็ขอบคุณค่ะ จริงๆ เรื่องของตัวเงินถือว่าถ้าเทียบกับความรักคืออาจจะเทียบกันไม่ได้เพราะว่าในเรื่องความรู้สึกจะมีคุณค่ามากกว่านั้น แต่ขอบคุณมากที่ทำให้เรารู้สึกว่าเรามีค่ามาก (หัวเราะ) ที่ยอมทำทุกอย่างเพื่อกันค่ะ,เลข 168 ในสินสอดมีความหมายว่าอย่างไร?,เชน : เป็นเลขฮ่องกงครับ คืออาจเป็นเพราะเราไปบนไว้บ่อย (หัวเราะ) แล้วเรารู้สึกว่าเป็นตัวเลขที่ผูกพัน ถ้าใครมีโอกาสไปทำบุญที่ฮ่องกงก็จะมีธูปขาย อันนี้ 1168 หยวน เรารู้สึกว่าเป็นเลขโชคดี ร่ำรวยไม่สิ้นสุด เลยคิดว่าน่าจะเหมาะกับเราครับ จริงๆ ต้องบอกว่าเงินทุกบาททุกสตางค์ที่มีขึ้นมา เราทำขึ้นมา 2 คน ไม่ใช่ตัวผมคนเดียว หลายคนอาจจะเฮ้ย ทำไมต้องเยอะขนาดนี้ ทำไมต้องให้เขาขนาดนี้ คือสุดท้ายแล้วเนี่ยเป็นเงินเก็บของพวกเราอยู่ดีนะครับ เป็นน้ำพักน้ำแรง รวมไปถึงถ้ามีเขาอยู่ข้างๆ ผมก็อาจจะใจร้อน เด็กวัยรุ่น อาจทำให้ธุรกิจไม่แข็งแรงอย่างวันนี้ครับ เพราะบางทีเรายังมีฟีลศิลปินบ้าง (หัวเราะ) บางทีเราใจร้อน แต่พอมีเขาอยู่ข้างๆ จะนิ่งขึ้นและโตขึ้นทุกๆ วันครับ,งานแต่งตอนเย็นเป็นธีมอะไร?,เชน : เป็นธีมไมโครโฟนกับมงกุฎ โดยภาพบรรยากาศเป็นเรื่องของปราสาทครับ ,เจม : ก็อย่างที่ตอนไปถ่ายพรีเวดดิ้ง เจมส์ได้ไปถ่ายตรงที่เป็นเมือง เป็นวังเก่า แล้วภาพที่ออกมาสวยมาก ทางออแกไนซ์ก็มองว่าน่าจะสื่อถึงเราสองคนได้ดี เลยจัดธีมงานออกมาให้เป็นแนวปราสาทค่ะ,ค่ำมั่นสัญญาที่มีให้กัน?,เจม : ก็จะอยู่ข้างผู้ชายคนนี้ตลอดไป จะจับมือแบบนี้ตลอดไป,เชน : ผมก็จะเป็นเด็กดีครับ (หัวเราะ) ตั้งใจทำงาน,จะมีลูกเลยไหม?,เชน : อันนี้อาจจะเป็นเรื่องส่วนตัวนิดนึง เรามีซินแสเขาบอกว่าควรจะมีลูกปีจอ คือปี 2561 เราก็เลยวางแพลนว่าจะเริ่มไปเที่ยวกลางปีและมองถึงเรื่องลูก เผื่อจะได้คลอดทันปี 2561 พอดีครับ,จะไปฮันนีมูนที่ไหน?,เชน : ตอนนี้เล็งไว้ 2 ที่ครับ ช่วงวันเกิดจะไปที่ไอซ์แลนด์ เพราะอยากไปถ่ายรูปแสงเหนือจริงๆ โดยไม่ตัดต่อ (ยิ้ม) และก็ไปที่อเมริกา ไปนิวยอร์ก ไปเคาต์ดาวน์ครับ รวมถึงไปเทกซัสด้วย เพราะพ่อผมเคยไปเรียนที่นู่น และเหมือนมีพระคุณกับทางฝรั่งที่นู้นอยู่ เลยอยากจะกลับไปขอบคุณเขาด้วยครับ,อะไรที่ทำให้เรารักกันได้จนถึงทุกวันนี้?,เชน : ผมว่าน่าจะเป็นเรื่องความสบายใจเหมือนที่ผมเคยบอกไปหลายครั้งเพราะว่าตอนแรกเราคิดว่าการมีความรักเราต้องทะเลาะกัน ยอมกัน ปล่อยเขาบ้าง เข้าใจ แต่สำหรับน้องเจมเนี่ยพอมาเจอปุ๊บมันสบายใจ มันไม่มีอะไรที่ต้องเครียดอะไรเลย เรารู้สึกว่าอยู่แล้วเรามีพลังเยอะขึ้น สบายใจ ทำทุกอย่างด้วยดี ผมก็ไม่มีอะไรต้องกังวล ไม่มีอะไรต้องลังเลว่าผมจะไม่เลือกผู้หญิงคนนี้ครับ,เจม : ตั้งแต่อยู่ข้างๆ เขามา เราจะได้รับรู้ทุกอย่างที่เกี่ยวกับเขาค่ะ เจมมีความรู้สึกว่าเข้าใจเขา พอเข้าใจเขา ไม่ว่าเขาจะเครียดเรื่องอะไร เราก็จะพยายามเป็นน้ำเย็นให้เขา จะได้อยู่ด้วยกันได้ค่ะ เข้าใจกัน.
เชน ธนา ควงเจม กณิการ์ วิวาห์อลังการ สินสอด 168 ล้านบาท ประกอบด้วยบ้าน 147 ล้าน เงินสด 8,888,888 บาท ทองคำ 168 บาท มงกุฎเพชร 25 กะรัต และเครื่องเพชรมูลค่ากว่า 3 ล้านบาท
เชน ธนา ลิมปยารยะ,เจม กณิการ์ ภูศรี,เชน เจม,เชน เจม แต่งงาน,สินสอด 168 ล้าน